Αρχιεπίσκοπος Κρήτης Ευγένιος Β΄

Ο Αρχιεπίσκοπος Ευγένιος Β΄ (κατά κόσμον Ευάγγελος Αντωνόπουλος, Ηράκλειο Κρήτης, 14 Φεβρουαρίου 1968) είναι Έλληνας επίσκοπος του Οικουμενικού Πατριαρχείου.  Από τον Ιανουάριο του 2022 είναι πρωθιεράρχης και πρόεδρος της Ιεράς Επαρχιακής Συνόδου της ημιαυτόνομης Εκκλησίας της Κρήτης.

Πριν την εκλογή του στην Ιερά Αρχιεπισκοπή Κρήτης, διετέλεσε Επίσκοπος Κνωσσού από το 2005 ως το 2010 και κατόπιν Μητροπολίτης Ρεθύμνης και Αυλοποτάμου από το 2010 έως το 2022.

 Βιογραφικά στοιχεία 
Ο κατά κόσμον Ευάγγελος Αντωνόπουλος γεννήθηκε στις 14 Φεβρουαρίου 1968 στο Ηράκλειο της Κρήτης. 

Το 1990 έλαβε πτυχίο θεολογίας από την Θεολογική Σχολή του Πανεπιστημίου Αθηνών. Το 1992 έλαβε μεταπτυχιακό δίπλωμα (master) στον τομέα της Ιστορικής Θεολογίας από τμήμα Μεταπτυχιακών Σπουδών της Θεολογικής Σχολής του  Αριστοτελείου Πανεπιστημίου Θεσσαλονίκης.

Στις 23 Φεβρουαρίου 1991 εκάρη μοναχός στην Ιερά Μονή Αγίου Γεωργίου Σελληναρίου και χειροτονήθηκε διάκονος την επομένη. Μια εβδομάδα αργότερα, στις 3 Μαρτίου χειροτονήθηκε πρεσβύτερος από τον πνευματικό του πατέρα, Μητροπολίτη Πέτρας και Χερρονήσου Νεκτάριο. Διορίσθηκε ιεροκήρυκας της Ιεράς Μητροπόλεως Πέτρας και Χερρονήσου και έλαβε το οφίκιο του αρχιμανδρίτη στις 24 Δεκεμβρίου. Από το 1994 διακόνησε ως εφημέριος στον Μητροπολιτικό Ναό Μεγάλης Παναγίας Νεαπόλεως και από το 1997 ανέλαβε τη διεύθυνση του Εκκλησιαστικού Πνευματικού Κέντρου του Αγίου Νικολάου.

Έχει διατελέσει αντιπρόεδρος του Συνδέσμου Κρητών Θεολόγων (1995–1997), αντιπρόεδρος της Εταιρείας Προστασίας Ανηλίκων και της Εταιρείας Αποφυλακιζομένων Νομού Λασιθίου, μέλος του διοικητικού συμβουλίου της Εταιρείας στήριξης ατόμων με ειδικές ανάγκες της Περιφέρειας Κρήτης «Ὁ Άγιος Τίτος» και Πρόεδρος του Σωματείου «Οι φίλοι του παιδιού Κρήτης», το οποίο εδρεύει στη Νεάπολη.

Στις 6 Ιουνίου 2001 διορίσθηκε υπογραμματέας της Ιεράς Επαρχιακής Συνόδου της Εκκλησίας Κρήτης και το 2004 ανέλαβε την διεύθυνση συντάξεως του επίσημου δελτίου της Εκκλησίας Κρήτης «Απόστολος Τίτος». 

Στις 26 Μαΐου 2005 εξελέγη Επίσκοπος Κνωσού και βοηθός του Αρχιεπισκόπου Κρήτης και παράλληλα ανέλαβε και Αρχιγραμματέας της Ιεράς Επαρχιακής Συνόδου της Εκκλησίας της Κρήτης. Χειροτονήθηκε στο επισκοπικό αξίωμα δύο ημέρες αργότερα στον Καθεδρικό Ιερό Ναό του Αγίου Μηνά στο Ηράκλειο. 

Μητροπολίτης Ρεθύμνης
Στις 9 Σεπτεμβρίου 2010 εξελέγη μητροπολίτης Ρεθύμνης και Αυλοποτάμου.Ο Κνωσού Ευγένιος νέος Μητροπολίτης Ρεθύμνης

Με πρωτοβουλία του ολοκληρώθηκε στη Μονή Αρκαδίου μουσείο κειμηλίων και διαδραστικά εκπαιδευτικά συστήματα, τα οποία έγιναν από το Ίδρυμα Τεχνολογίας και Έρευνας, ενώ δημιουργήθηκε κειμηλιαρχείο στην Ιερά Μονή Παναγίας Αντιφωνητρίας Μυριοκεφάλων.Μητροπολίτης Ρεθύμνης Ευγένιος: «να δώσουμε στην πυριτιδαποθήκη την εικόνα που της αξίζει», 09 Αυγούστου 2016Ρέθυμνο : Εγκαίνια Κειμηλιαρχείου Στην Ιερά Μονή Μυριοκεφάλων Δημιούργησε και εγκαινίασε το Κέντρο Πολιτισμικής και Κοινωνικής Διακονίας «Θεομήτωρ» στον λόφο του Τιμίου Σταυρού, στο Ρέθυμνο. Αποτελεί ίδρυμα της μητρόπολης με στόχο τη στήριξη ανθρώπων μέσω κοινωνικών δομών, γραφείων συμβουλευτικής-ψυχολογικής στήριξης, πασχόντων, απόρων στήριξης κακοποιημένων γυναικών-παιδιών, συμβουλευτικής στήριξης εθισμένων ατόμων από διάφορες ουσίες, κοινωνικής μέριμνας φροντίδας κοινωνικών ομάδων, γραφείο εκκλησιαστικής μέριμνας, πνευματικής υποστήριξης ατόμων, φιλανθρωπική μέριμνα, γραφείο συμβουλευτικής στήριξης με ψυχολόγους σε ενηλίκους, ανηλίκους, ευρέσεως εργασίας, συνεργασία με φορείς πρόληψης και προστασίας, ενώ επίσης στο ίδρυμα δίνει στέγη σε δράσεις πολιτισμού, επιστημονικού, πνευματικού, εκπαιδευτικού περιεχομένου. Στεγάζει τον σύλλογο ΑμΕΑ «Αγάπη», τη σχολή βυζαντινής μουσικής της Ιεράς Μητρόπολης, ενώ διαθέτει συνεδριακό κέντρο, δωμάτια βραχείας φιλοξενίας, χώρους εστίασης και γραφεία.Εγκαινιάστηκε το Κέντρο Πολιτισμικής και Κοινωνικής Διακονίας “Θεομήτωρ”, ΕΦΗΜΕΡΙΔΑ ΠΑΤΡΙΣ, Δεκ 17, 2019Εγκαινιάστηκε το κέντρο πολιτισμικής και κοινωνικής διακονίας «Θεομήτωρ», rethnea.gr

Στο πλαίσιο της φιλανθρωπικής διακονίας υπό την καθοδήγησή του λειτούργησαν σε καθημερινή βάση τρία ενοριακά συσσίτια στην πόλη του Ρεθύμνου. Ακόμη, από το 2015 δρομολόγησε πρόγραμμα στέγασης αστέγων σε ενοικιασμένες από τη Μητρόπολη οικίες με ταυτόχρονο σκοπό την αυτοδιαχείριση της κατοικίας τους από τους ίδιους, προσφέροντας τις απαραίτητες πρώτες ύλες, αλλά και την επανένταξή τους στην κοινωνία με τη βοήθεια ειδικών επιστημόνων.Στέγη για τους άστεγους από την Μητρόπολη Ρεθύμνης, newsbomb.gr, 13/12/2015Στέγη στους άστεγους από την Μητρόπολη Ρεθύμνου, www.dikaiologitika.gr, 10/12/2015

Με μέριμνά του εκδόθηκε η «Νέ­α Χρι­στι­α­νι­κή Κρή­τη», η επιστημονική περιοδική έκδοση της Ιεράς Μητροπόλεως. Επίσης με ενέργειές του αναδείχθηκε η τοπική αγιολογία της περιοχής, όπως ο άγιος νεομάρτυρας Ματθαίος ο εκ Γερακαρίου ο εν Ρεθύμνη μαρτυρήσας και οι άγιοι επίσκοποι Λάππας και Ελευθέρνης οι οποίοι με­τεί­χαν στις Οικουμενικές Συνόδους.Τό Ἐγ­κόλ­πι­ο Ἡ­με­ρο­λό­γι­ο τῆς Ἱ­ε­ρᾶς Μη­τρο­πό­λε­ως Ρε­θύ­μνης καί Αὐ­λο­πο­τά­μουΑφιέρωμα στον άγιο Ματθαίο εκ Γερακαρίου τον εν Ρεθύμνη

Αρχιεπίσκοπος Κρήτης
Στις 11 Ιανουαρίου 2022 η Ιερά Σύνοδος του Οικουμενικού Πατριαρχείου τον εξέλεξε, μεταξύ τριπροσώπου, Αρχιεπίσκοπο Κρήτης. Τη 1η Φεβρουαρίου 2022, έδωσε τη νενομισμένη διαβεβαίωση ενώπιον της Προέδρου της Ελληνικής Δημοκρατίας Κατερίνας Σακελλαροπούλου και της αρμόδιας Υπουργού Παιδείας και Θρησκευμάτων Νίκης Κεραμέως, στο Προεδρικό Μέγαρο στην Αθήνα.

Στις 5 Φεβρουαρίου 2022, πραγματοποιήθηκε η ενθρόνισή του, στον Καθεδρικό Ιερό Ναό του Αγίου Μηνά στο Ηράκλειο Κρήτης, παρουσία του Πρωθυπουργού Κυριάκου Μητσοτάκη και άλλων πολιτικών προσώπων.

Στις 17 Μαρτίου 2025, κατά τη διάρκεια των εορτασμών για την επέτειο της έναρξης της Ελληνικής Επανάστασης του 1821 στην Αρεόπολη της Μάνης, ανακηρύχθηκε επίτιμος δημότης του Δήμου Ανατολικής Μάνης. 

 Παραπομπές 

Ευγενιος Β
Κατηγορία:Ιεράρχες του Οικουμενικού Πατριαρχείου
Κατηγορία:Ιερά Αρχιεπισκοπή Κρήτης
Κατηγορία:Μητροπολίτες Ρεθύμνης και Αυλοποτάμου
Κατηγορία:Επίσκοποι Κνωσσού
Κατηγορία:Έλληνες κληρικοί
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών